115. Բազային (կամ հարկվող) եկամուտ մի քանի աղբյուրներից միաժամանակ ստանալու դեպքում պարտադիր կուտակային վճարները կատարվում են և պարտադիր կուտակային վճարի դրույքաչափերը կիրառվում են յուրաքանչյուր առանձին դեպքում : Մի քանի աղբյուրներից միաժամանակ բազային եկամուտ ստացող պարտադիր կուտակային կենսաթոշակային համակարգի պարտադիր մասնակիցների համար (օգտին) պետության կողմից կատարվող ընդհանուր վճարները չեն կարող գերազանցել սույն հրահանգի 111-րդ կետում պետության վճարների համար նշված չափերը` այդ դեպքում ֆիզիկական անձը յուրաքանչյուր օրացուցային տարվա ավարտից հետո ինքնուրույն հաշվարկում է (տարեկան հարկի հաշվարկման վերջնաժամկետներում) և «կամուրջ» հաշվին լրավճարում է (մինչև հաշվետու տարվանը հաջորդող տարվա մայիսի 31-ը) պարտադիր կուտակային վճարը` մինչև տարեկան բազային եկամտի 10%-ի և իր համար (օգտին) պետության կողմից կատարած վճարների տարբերության գումարը :